Τζωρτζ Ρομέρο

Ο **Τζωρτζ Άντριου Ρομέρο** ή **Τζορτζ Ρομέρο** (αγγλικά: George Andrew Romero, 4 Φεβρουαρίου 1940&nbsp;– 16 Ιουλίου 2017) ήταν Αμερικανοκαναδός σκηνοθέτης, σεναριογράφος και μοντέρ του κινηματογράφου, γνωστός για τις ταινίες τρόμου που σκηνοθέτησε με θέμα μια φανταστική κυριαρχία των ζόμπι. Ξεκίνησε με την ταινία *[[Η νύχτα των ζωντανών νεκρών]]* (1968), η οποία θεωρείται συχνά η απαρχή της δημοσιότητας των ζόμπι στον σύγχρονο πολιτισμό. Ακολούθησαν, μεταξύ άλλων, οι ταινίες *Ζόμπι, το ξύπνημα των νεκρών* (*Dawn of the Dead*, 1978) και *Η μέρα των ζωντανών νεκρών* (*Day of the Dead*, 1985). Πέρα από αυτή την τριλογία ταινιών, οι οποίες θεωρούνται «καλτ», άλλες ταινίες του είναι και οι *Καραντίνα: Ο ουρανός έβρεξε θάνατο* (*The Crazies*, 1973), *Martin*, *Creepshow* (1982), *Άγριο ένστικτο* (*Monkey Shines*, 1988), *Το σκοτεινό Εγώ* (*The Dark Half*, 1993) και *Εκδικητής δίχως πρόσωπο* (*Bruiser*, 2000).

Ο Ρομέρο χαρακτηρίζεται συχνά ως πρωτοπόρος με μεγάλη επίδραση στο είδος της ταινίας τρόμου, έχοντας αποκληθεί «ο πατέρας των ταινιών με ζόμπι».

## Πρώτα χρόνια
Ο Ρομέρο γεννήθηκε στο Μπρονξ της Νέας Υόρκης, από πατέρα Κουβανό και μητέρα λιθουανικής καταγωγής. Ο πατέρας του εργαζόταν ως γραφίστας. Ο Ρομέρο μεγάλωσε στο Μπρονξ και συχνά δανειζόταν μπομπίνες ταινιών από το Μανχάταν για να τις δει στο σπίτι του. Σπούδασε στο καλό Πανεπιστήμιο Κάρνεγκι Μέλον, στο Πίτσμπεργκ.

[thumb|Επέλαση των ζόμπι από τη ''[Η νύχτα των ζωντανών νεκρών|Νύχτα των ζωντανών νεκρών*. Ας σημειωθεί ότι η λέξη «ζόμπι» δεν αναφέρεται ούτε μία φορά μέσα σε αυτή την ταινία.|247x247px]]
Μετά την αποφοίτησή του (1960) άρχισε τη σταδιοδρομία του σκηνοθετώντας ταινίες μικρού μήκους και διαφημίσεις. Μαζί με εννέα φίλους του ίδρυσε τη μικρή εταιρεία «Image Ten Productions», που παρήγαγε τη *Νύχτα των ζωντανών νεκρών* (1968) σε σκηνοθεσία δική του και σενάριο από τον ίδιο και τον [[Τζων Α. Ρούσο]].
==Προσωπική ζωή== 
Ο Ρομέρο είχε νυμφευθεί τρεις φορές. Η πρώτη του σύζυγος ήταν η Νάνσυ, με την οποία χώρισαν το 1978. Το 1980 ο Romero πήρε ως σύζυγό του την ηθοποιό Κριστίν Φόρεστ, την οποία είχε γνωρίσει στα γυρίσματα της ταινίας του *Season of the Witch* (1973). Η Κριστίν είχε μικρούς ρόλους στις περισσότερες από τις ταινίες του, απέκτησαν μαζί δύο παιδιά, τον Άντριου και την Τίνα Ρομέρο, και χώρισαν το 2010, μετά από τρεις δεκαετίες γάμου. Ο Ρομέρο γνώρισε την τρίτη σύζυγό του, τη Suzanne Desrocher, γυρίζοντας την ταινία του *Η Γη των ζωντανών νεκρών* (*Land of the Dead*, 2005). Παντρεύτηκαν τον Σεπτέμβριο του 2011 στο [[Μάρθαζ Βίνγιαρντ]], αλλά έζησαν στο [[Τορόντο]], με τον Ρομέρο να έχει πάρει και την [[Καναδάς|καναδική]] υπηκοότητα από το 2009.  Ο γιος του, ο Κάμερον Ρομέρο, έχει γυρίσει την ταινία *Origins* (2015), το πρήκουελ της to *Νύχτας των ζωντανών νεκρών*.

Ο Ρομέρο πέθανε στον ύπνο του στο Τορόντο σε ηλικία 77 ετών, μετά από μία «σύντομη αλλά επιθετική μάχη με τον [[Καρκίνος του πνεύμονα|καρκίνο του πνεύμονα]]», σύμφωνα με δήλωση του παραγωγού του, P. Grunwald, με την τρίτη σύζυγό του και την κόρη του Τίνα στο πλευρό του.

==Βιβλιογραφία==
* Dupuis, Joachim Daniel: *George A. Romero and the zombies, Autopsy of a living-dead*, εκδ. L'Harmattan, Παρίσι 2014
* Gagne, Paul R.: 'The Zombies That Ate Pittsburgh: the Films of George A. Romero*, Dodd, Mead, Νέα Υόρκη 1987
* Newman, Kim: *Nightmare Movies: A Critical History of the Horror Film 1968–1988*, 1988
* Williams, Tony: *Knight of the Living Dead: The Cinema of George A. Romero*, Wallflower Press, Λονδίνο 2003
* Moreman, Christopher M.: «A modern meditation on death: identifying buddhist teachings in George A. Romero's Night of the Living Dead», *Contemporary Buddhism*, τόμος 9 (2008), σσ. 151–165

## Παραπομπές


## Εξωτερικοί σύνδεσμοι
* Ο Τζωρτζ Ρομέρο στην Internet Movie Database
* Ο Ρομέρο στο cine.gr
*''Senses of Cinema'': Great Directors Critical Database, ανάλυση του έργου του από τον Brian Wilson
* Βίος και έργο, με φωτογραφίες από ταινίες του

Κατηγορία:Αμερικανοί σκηνοθέτες
Κατηγορία:Καναδοί σκηνοθέτες κινηματογράφου